**Vedtægter for Tækkelauget**

**§ 1 Navn**

Foreningens navn er Tækkelauget.

**§ 2 Formål**

Tækkelaugets formål er at samle virksomheder, der arbejder inden for tækkefaget og værne om medlemmernes økonomiske, faglige og organisationsmæssige interesser og virke for tækkefagets udvikling, blandt andet sikring af uddannelse af tækkelærlinge, afholdelse af kurser og oplysningsarbejde i øvrigt.

Tækkelauget vil desuden arbejde for at styrke forbrugernes tillid og tryghed til foreningens medlemmer.

**§ 3 Hjemsted**

Tækkelaugets hjemsted er Københavns Kommune.

Bestyrelsen har beføjelser til selv at ændre foreningens hjemstedskommune uden fremlæggelse og afstemning på generalforsamlingen.

**§ 4 Medlemsforhold**

Som medlemmer kan optages enhver virksomhed, der er medlem af Dansk Byggeri, og som i væsentlig grad arbejder indenfor tækkefagets område.

Det er en betingelse for optagelse af en virksomhed, at Tækkelaugets bestyrelse kan godkende optagelse. I tilfælde af afslag kan ansøgeren forlange sagen forelagt en generalforsamling, som ved almindelig stemmeflerhed afgør, om ansøgningen kan godkendes.

En medlemsvirksomhed kan udnævne en ansat til at have tale- og stemmeret på generalforsamlingen (firmarepræsentant), dog har hvert firma kun én stemme. En firmarepræsentant kan ikke vælges til foreningens valgte organer, hvis vedkommende er medlem af et LO-forbund.

Anmodning om optagelse sendes ved at udfylde ansøgning om optagelse online på

Tækkelaugets hjemmeside.

Eventuelle restancer til ligestillede organisationer skal være betalt, inden optagelsen kan ske. Tækkelauget kan kræve, at der i forbindelse med optagelsen stilles sikkerhed for forpligtelser over for foreningen.

Medlemmer repræsenteres i Tækkelauget af indehavere eller firmarepræsentanter.

For Tækkelaugets forpligtelser hæfter alene foreningen. Intet medlem af hæfter for foreningens forpligtelser.

Tækkelauget kan med bestyrelsens godkendelse optage associerede medlemmer. Som associerede medlemmer kan optages virksomheder, organisationer mv., som ikke naturligt er omfattet af vedtægternes § 4 første afsnit.

Associerede medlemskaber skal godkendes af Dansk Byggeri.

Associerede medlemmer har møde- og taleret, men ikke stemme- og valgret på generalforsamlingen.

Når en virksomhedsindehaver eller et personmedlem ophører med at være erhvervsaktiv, kan vedkommende overgå til at være seniormedlem. Overgang til seniormedlem kan ske ved det fyldte 60 år. Seniormedlemmer har ikke stemmeret i foreningen.

Korrespondance mellem Tækkelauget og medlemmer kan foregå via e-mail.

**§ 5 Ophør**

Udmeldelse af Tækkelauget kan kun ske skriftligt til foreningens sekretariat med 6 måneders varsel til en 1. juli.

Hvis en virksomhed afhændes eller ophører, kan udmeldelse dog ske med skriftlig varsel til udgangen af det kalenderkvartal, hvori virksomheden afhændes eller ophører.

Uden at iagttage ovennævnte frist, kan et medlemsforhold af bestyrelsen efter forudgående skriftligt varsel bringes til ophør:

* + - Når betingelserne for at være medlem af Tækkelauget ikke længere er opfyldt, jf. § 4
		- Når medlemmet er i restance med betalinger til Tækkelauget
		- Når medlemmet har overtrådt Tækkelaugets vedtægter, modarbejder dens formål, eller på anden vist ukollegial adfærd

Et medlem, hvis bo tages under konkursbehandling, rekonstruktion, tvangsopløsning, likvidation eller som ved dødsfald tages under insolvensbehandling, udtræder af foreningen fra den dag, hvor der afsiges konkursdekret, henholdsvis indledes rekonstruktionsbehandling eller afgørelse om insolvensbehandling.

Hvis et medlem mener sig uberettiget ekskluderet, kan dette forlange sagen forelagt generalforsamlingen til endelig afgørelse. Sagen afgøres her ved almindelig stemmeflerhed.

Medlemskabets ophør - uanset årsagen - medfører ikke, at medlemmet eller dettes arvinger har krav på nogen andel af Tækkelaugets formue.

**§ 6 Indskud og kontingent**

Ved optagelse i Tækkelauget betales et indskud fastsat af generalforsamlingen.

Medlemmet betaler et årligt kontingent til Tækkelauget, kontingentet fastsættes på Tækkelaugets generalforsamling. Kontingentet skal være betalt inden 1. februar det pågældende år.

**§ 7 Generalforsamling**

Generalforsamlingen er Tækkelaugets højeste myndighed.

Alle medlemmer, der har betalt kontingent, har møde- og taleret. Hvert medlem (firma)

har én stemme.

Stemmeretten kan overdrages ved skriftlig fuldmagt. Hvert medlem kan max medbringe to fuldmagter.

Bestyrelsen kan give ikke-medlemmer taleret på generalforsamlingen.

Der udarbejdes et beslutningsreferat fra generalforsamlingen, som formand og dirigent skal underskrive.

Ordinær generalforsamling skal holdes hvert år senest 20. marts og indkaldelse skal indeholde dagsorden og ske skriftligt/på mail med 21 dages varsel.

Forslag, der ønskes behandlet på generalforsamlingen, skal være formanden i hænde mindst 14 dage før generalforsamlingen.

Forslagene sendes til medlemmerne senest 3 dage inden generalforsamlingen. Generalforsamlingen er beslutningsdygtig uanset antallet af fremmødte

stemmeberettigede deltagere. Afstemninger afgøres, hvor intet andet udtrykkeligt er

bestemt, ved almindelig stemmeflerhed.

Afstemninger på generalforsamlingen foregår ved håndsoprækning med mindre mindst ét medlem forlanger skriftlig afstemning.

Forslag om vedtægtsændringer kan kun vedtages, når mindst 2/3 af medlemmerne er til stede og mindst 3/4 af disse stemmer for. Eventuelle vedtægtsændringer skal være i overensstemmelse med Dansk Byggeris vedtægter.

Er en generalforsamling i relation til lovændringer ikke beslutningsdygtig, skal der indvarsles en ny, hvor sagen afgøres ved almindelig stemmeflerhed, uanset de fremmødte medlemmers antal.

Der skal gå mindst 14 dage mellem en ordinær og en ekstraordinær generalforsamling. Indkaldelse til en ekstraordinær generalforsamling skal ske skriftlig med mindst 14 dages varsel og kan ikke ske samtidig med indkaldelse til den ordinære generalforsamling.

Ekstraordinær generalforsamling kan indvarsles af bestyrelsen eller, når mindst 10 % af medlemmerne forlanger det med skriftlig angivelse af forhandlingsemne.

**Dagsorden for den ordinære generalforsamling:**

1. Valg af dirigent

2. Valg af referent

3. Formandens beretning til godkendelse

4. Fremlæggelse af det reviderede årsregnskab til godkendelse

5. Bestyrelsens planer og forslag for det kommende år

6. Indkomne forslag

7. Fremlæggelse af næste års budget og fastsættelse af kontingent og indskud

8. Valg af bestyrelsesmedlemmer

9. Valg af bestyrelsessuppleanter

10. Valg af revisor

11. Valg af revisorsuppleant

12. Fastsættelse af diæter og honorar

13. Eventuelt

**§ 8 Bestyrelsen**

Bestyrelsen består af fem – ti medlemmer og to suppleanter.

Alle landsdele – Jylland, Fyn, Sjælland og Øerne – skal så vidt muligt være repræsenteret i bestyrelsen. Bestyrelsesmedlemmerne vælges på den ordinære generalforsamling for to år ad gangen, så der afgår to – fire henholdsvis tre – fem bestyrelsesmedlemmer årligt.

Suppleanter vælges for ét år ad gangen.

Bestyrelsen konstituerer sig selv med formand, næstformand, kasserer, og sekretær. Kasserer og sekretær kan også beklæde næstformandsposten.

Formanden indkalder til bestyrelsesmøde, så ofte han finder det nødvendigt, eller når to bestyrelsesmedlemmer skriftligt sender ønske om et bestyrelsesmøde.

Formanden leder møderne. I formandens fravær leder næstformanden møderne. Bestyrelsen fastlægger godkendelseskriterierne for optagelse af nye medlemmer og

udpeger et bedømmelsesudvalg. Tækkelauget tegnes af formanden og ét

bestyrelsesmedlem.

Formanden repræsenterer foreningen udadtil - med mindre andet er aftalt. Der kan udstedes fuldmagt til kassereren i forhold til foreningens konti.

Ved bestyrelsesmøder skrives referat, som godkendes på næste møde.

Bestyrelsen kan nedsætte udvalg, hvori andre end bestyrelsens medlemmer kan have sæde. Bestyrelsen vælger stemmebærere til generalforsamlingen i Træsektionen under Dansk Byggeri.

**§ 9 Regnskab og revision**

Regnskabsåret er kalenderåret.

Der vælges to revisorer. De vælges for to år ad gangen og afgår skiftevis. Desuden vælges på generalforsamlingen én revisorsuppleant for ét år ad gangen. Revisorerne har til enhver tid adgang til at efterse Tækkelaugets bøger og formue.

**§ 10 Medlemmernes forpligtelser**

Medlemmerne forpligter sig til at overholde disse vedtægter og de af Tækkelaugets valgte organer trufne beslutninger, herunder navnlig

A. at udføre arbejde af håndværksmæssig god kvalitet og at opretholde et godt forretningsmæssigt omdømme

B. at overholde Dansk Byggeris overenskomster med lønmodtagerorganisationer

C. at indsende kvartalsvise lønoplysninger til Dansk Byggeri

D. efter anmodning at meddele de oplysninger, som er nødvendige for at varetage

Dansk Byggeris interesser, herunder om lønforhold

E. at arbejde efter retningslinjerne i Veludført Stråtag

**§ 11 Foreningens ophør**

Tækkelauget kan kun opløses, hvis det vedtages på to på hinanden følgende generalforsamlinger med kvalificeret majoritet, som angivet i § 7 om vedtægtsændringer.

I tilfælde af Tækkelaugets ophør træffer generalforsamlingen beslutning om formuens anvendelse.

*Vedtaget på Tækkelaugets (tidligere Jysk Tækkemandslaug) generalforsamling den 4. marts 2017 og Dansk Tækkemandslaugs ekstraordinære generalforsamling den 7. april*

*2017.*

*§ 10 pkt. E ændret på generalforsamling i Tækkelauget d. 7. marts 2020 og ekstraordinær generalforsamling 5. september 2020*

5